b'\n_START_ARTICLE_\nNarodni park Anapurna\n_START_SECTION_\nZgodovina\n_START_PARAGRAPH_\nNarodni park Anapurna je bil ustanovljen leta 1985 in objavljen leta 1992. Upravlja ga Nacionalni sklad za ohranjanje narave.\n_START_SECTION_\nPodnebje\n_START_PARAGRAPH_\nRazlikujeta se dve podnebni regiji v razponu 120 km in nadmorski vi\xc5\xa1ini od 1000 do 8000 m. Padavine v ju\xc5\xbenem delu Anapurne so obilnej\xc5\xa1e kot v padavinski senci severno od vrhov. Letne koli\xc4\x8dine padavin so najvi\xc5\xa1je med azijskim monsunom med junijem in septembrom, od 5032 mm  na ju\xc5\xbenih pobo\xc4\x8djih na 2950 m nadmorske vi\xc5\xa1ine do 1099 mm v padavinski senci na 2360 m nadmorske vi\xc5\xa1ine. Sneg se nabira med 2000 in 3000 m. V zimskem obdobju 1999\xe2\x80\x932000 so bila obmo\xc4\x8dja nad 3000 m  zasne\xc5\xbeena do konca marca in do maja nad 4400 m. Na tej nadmorski vi\xc5\xa1ini se zimske temperature zraka gibljejo med -4,65 in -6,06 \xc2\xb0 C.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nZa\xc5\xa1\xc4\x8diteno obmo\xc4\x8dje vklju\xc4\x8duje enega najbolj impresivnih gorskih amfiteatrov na svetu, znan kot Anapurnino sveti\xc5\xa1\xc4\x8de, ki ga obkro\xc5\xbea sedem vrhov nad 7000 m. Anapurna I (8091 m), ena od najvi\xc5\xa1jih gora na svetu in Dhaulagiri (8167 m) zahodno od obmo\xc4\x8dja. Na najni\xc5\xbejih ravneh ohranitvenega obmo\xc4\x8dja (okoli 1000 m) obstajajo subtropski gozdovi listavcev Schima wallichii iz rodu \xc4\x8dajevcev, Castanopsis indica iz rodu bukev in na suhih pobo\xc4\x8djih gozdov bori Pinus roxburghii in jel\xc5\xa1a alnus nepalensis se ve\xc4\x8dinoma pojavlja ob rekah in potokih. Vi\xc5\xa1je so ti gozdovi nadome\xc5\xa1\xc4\x8deni z zmernimi gozdovi me\xc5\xa1anih listavcev, med katerimi so hrasti Quercus lamellosa, Q. lanata in Q. semecarpifolia z vrstami rododendrona. V najbolj vla\xc5\xbenih krajih, kot je na primer v zgornji dolini Modi Khola, rastejo bambusove d\xc5\xbeungle vrste Arundinaria. Nad temi rastejo iglasti gozdovi, predvsem jelka Abies spectabilis, himalajski bor Pinus wallichiana in \xc4\x8duga Tsuga dumosa. Vi\xc5\xa1je so subalpski gozdovi koristne breze Betula utilis, himalajskega bora in brina. Kon\xc4\x8dno v alpskem obmo\xc4\x8dju rastejo rododendron in grmi\xc4\x8devje. Obmo\xc4\x8dje severno od Himalaje je polpu\xc5\xa1\xc4\x8dava in majhne, raztresene grmovnice vrste Caragana in brin nadomestijo gozdove. Biogeografsko je mogo\xc4\x8de Himalaje razdeliti na vzhodne in zahodne odseke. Lo\xc4\x8dnica med vzhodom in zahodom je dolina Kali Gandaki, ki te\xc4\x8de severu / jug skozi zavarovano obmo\xc4\x8dje. _NEWLINE_Na obmo\xc4\x8dju narodnega parka Anapurna je bilo zabele\xc5\xbeenih 486 vrst ptic. Je edino zavarovano obmo\xc4\x8dje v dr\xc5\xbeavi, ki ima vse \xc5\xa1est nepalskih vrst himalajskih fazanov, vklju\xc4\x8dno z dobro populacijo skoraj ogro\xc5\xbeenega Tragopan fazana._NEWLINE_Dolina Kali Gandaki je migracijski koridor za ptice, ki se premikajo proti jugu v Indijo. Zabele\xc5\xbeenih je okoli 40 vrst ptic selivk, vklju\xc4\x8dno z \xc5\xbeerjavi Grus virgo. _NEWLINE_Na za\xc5\xa1\xc4\x8ditenem obmo\xc4\x8dju je bilo doslej zabele\xc5\xbeena 101 vrsta sesalcev. Nekaj je ogro\xc5\xbeenih, vklju\xc4\x8dno rde\xc4\x8di volk Cuon alpinus, sivi volk Canis lupus, ma\xc4\x8dji panda Ailurus fulgens, azijski \xc4\x8drni medved Ursus thibetanus, vidra Lutra lutra in vidra Lutrogale perspicillata, dimasti leopard Neofelis nebulosa, sne\xc5\xbeni leopard Uncia uncia, jelen Moschus chrysogaster, divji jak Bos grunniens, himalajski tar Hemitragus jemlahicus, Capricornis sumatraensis, argali Ovis amon, tibetanska antilopa Pantholops hodgsonii. Skupaj je bilo ugotovljenih 36 vrst plazilcev, vklju\xc4\x8dno 11 ku\xc5\xa1\xc4\x8darjev in 25 ka\xc4\x8d, nekateri dale\xc4\x8d na severu kot v zgornji dolini Mustang. Zabele\xc5\xbeenih je bilo dvajset dvo\xc5\xbeivk, vse \xc5\xbeabe in krasta\xc4\x8de, ki so bolj ali manj omejene na ju\xc5\xbena pobo\xc4\x8dja.'